
Informare
privind rezultatele acțiunilor de control desfășurate în cadrul Comandamentului estival, desfășurat în perioada 21.06.2026-30.08.2026

În perioada 21.06.2026 - 30.08.2026 au fost efectuate un număr de 1168 acțiuni de control, astfel:
- 14 tabere școlare sau activități similare taberelor școlare
- 394 unități de cazare 
- 9 campinguri
- 536 unități de alimentație publică
- 1 bază de tratament
- 180 piscine
- 29 sectoare de plajă amenajate
- 2 baze nautice
- 1 centru spa
- 1 bază sportivă
- 1 parc acvatic

Pentru deficiențele constatate au fost aplicate un număr de 440 sancțiuni contravenționale, astfel: 
· 69 avertismente
· 370 amenzi contravențională
· valoare totală amenzi 2.677.200 lei
· 1 suspendare de activitate emisă la o unitate de alimentație colectivă pentru următoarele neconformități:
· neefectuarea operațiunilor de curățenie și dezinfecție a pavimentului, a suprafețelor de lucru, utilaje, veselă clienți, spații frigorifice, ustensile. 
· nerespectarea obligaţiei privind verificarea zilnică a stării de igienă individuală şi de sănătate a angajaţilor, cu neconsemnarea acestei verificări.
· nedotarea unității cu produse biocide.
· neasigurarea controlului medical periodic prin medic de medicina muncii pentru personalul angajat.
· neluarea măsurilor în vederea efectuării operațiunilor de dezinsecție și deratizare la nivelul unității.
· mancarea gătită este păstrată necorespunzător.
· depozitarea în condiții necorespunzătoare a ambalajelor.
· nepăstrare probe din mâncarea gătită timp de 48 de ore.

S-au efectuat 15 recoltări de probe de apă potabilă în vederea determinării Legionella spp în unități de cazare, toate rezultatele analizelor fiind conforme.

Obiectivul general al acţiunii l-a constituit verificarea conformităţii unităţilor turistice cu normele de igienă şi sănătate publică şi a altor reglementări specifice domeniului sănătăţii publice şi impunerea măsurilor legale în vederea conformării la acestea, în scopul prevenirii îmbolnăvirii populaţiei prin boli specifice aglomerărilor umane în sezonul estival: toxiinfecţii alimentare, boală diareică, hepatită virală A, conjunctivite, dermatite, micoze, etc.

Obiectivele specifice ale acestei acțiuni au fost:
1. monitorizarea zilnică a activității taberelor școlare și a unităților care organizează activități similare taberelor școlare, precum și verificarea respectării prevederilor Ordinului ministrului sănătății nr. 1456/2020 pentru aprobarea Normelor de igienă privind unitățile pentru ocrotirea, educarea, instruirea, odihna și recreerea copiilor și tinerilor, cu modificările și completările ulterioare;
1. acțiuni de control în unitățile de alimentație publică și colectivă, cofetării, patiserii și alte unități cu profil alimentar, în vederea verificării respectării legislației în domeniul materialelor care vin în contact cu alimentele și al aditivilor alimentari;
1. acțiuni de control în unitățile de alimentație publică și colectivă, precum și în alte unități cu profil alimentar, în vederea verificării respectării prevederilor Ordinului ministrului sănătății nr. 976/1998 pentru aprobarea Normelor de igienă privind producția, prelucrarea, depozitarea, păstrarea, transportul și desfacerea alimentelor, cu modificările și completările ulterioare;
1. acțiuni de control privind verificarea respectării legislației în domeniul produselor biocide, în unități de turism, tabere școlare și unități care organizează activități similare taberelor școlare;
1. acțiuni de control pentru inspecția zonelor naturale utilizate pentru îmbăiere;
1. acțiuni de control pentru verificarea respectării legislației privind supravegherea sănătății lucrătorilor;
1. acțiuni de control pentru verificarea conformării la legislația în domeniul produselor cosmetice, în unitățile de turism;
1. verificarea calității condițiilor igienico-sanitare în spațiile de cazare de tip hoteluri, pensiuni și alte unități aflate în circuitul turistic.

		Totodată au fost efectuate un număr de 2002 controale pentru verificarea conformității diverselor produse, astfel:
· 475 controale privind conformitatea materialelor în contact cu alimentele
· 932 controale privind conformitatea produselor biocide 
· 476 controale privind conformitatea produselor cosmetice
· 119 controale privind conformitatea mix-urilor de aditivi

Neconformități identificate în cadrul controalelor:
- absenţa autorizaţiei sanitare de funcţionare pentru obiectivele ce desfăşoară activităţi cu risc pentru starea de sănătate a populaţiei, supuse procedurii de autorizare sanitară;
- lipsa autorizației sanitare pentru funcționarea zonei naturale amenajate pentru îmbăiere;
- neîndeplinirea măsurilor, a recomandărilor şi a termenelor stabilite de către persoanele împuternicite din cadrul autorităţii de sănătate publică teritoriale;
- lipsa dotării cu grup sanitar a locuinţelor şi a unităţilor de orice fel;
- nedotarea grupurilor sanitare publice sau din unităţile de folosinţă publică cu materiale şi mijloace adecvate pentru igiena individuală a utilizatorilor, precum şi neîntreţinerea acestora în permanentă stare de curăţenie de către proprietar sau administrator.
- neasigurarea în orice unitate de folosinţă publică a lenjeriei curate, dezinfectate şi călcate, schimbată după fiecare persoană, precum şi nerespectarea circuitului acesteia;
- nerespectarea în unităţile de cazare a normelor de igienă privind schimbarea lenjeriei şi respectarea circuitului acesteia;
- lipsa sau asigurarea în cantităţi insuficiente din/în dotarea unităţilor a produselor biocide şi a celor de curăţare;
- neutilizarea corectă sau conform instrucţiunilor producătorului a produselor biocide şi/sau nepăstrarea acestora în condiţii care să prevină modificările fizico-chimice şi ale proprietăţilor biocide ale produselor;
- neefectuarea reparaţiilor necesare bunei funcţionări a unităţilor de folosinţă publică;
- utilizarea apei care nu corespunde normelor de calitate, conform reglementărilor legale în vigoare, pentru bazine de înot, ştranduri, piscine;
- lipsa buletinelor de analiză privind calitatea apei de îmbăiere;
- amenajarea piscinelor şi bazinelor de înot fără respectarea condiţiilor stabilite prin normele de igienă în vigoare privind amplasarea şi dotarea lor;
- neefectuarea operaţiunilor de curăţenie şi/sau dezinfecţie a locurilor de muncă, utilajelor, ustensilelor, suprafeţelor de lucru şi a ambalajelor;
- nerespectarea în unităţile de alimentaţie publică şi colectivă, în cazul meselor organizate, a obligaţiei de a păstra câte o probă din fiecare fel de mâncare servit timp de 48 de ore în spatii frigorifice, în recipiente curate, acoperite şi etichetate;
- neasigurarea şi/sau neutilizarea echipamentului de protecţie curat şi complet pentru personalul care lucrează în sectoarele de producţie, prelucrare, depozitare, transport şi desfacere a alimentelor.
- transportarea, depozitarea sau expunerea alimentelor sub formă de materii prime sau semifabricate, împreună cu produse finite, care se consumă fără prelucrare termică şi fără asigurarea condiţiilor corespunzătoare pentru fiecare categorie;
- nerespectarea obligaţiei privind verificarea zilnică a stării de igienă individuală şi de sănătate a angajaţilor, neconsemnarea acestei verificări, precum şi primirea în unitate a angajaţilor bolnavi sau convalescenţi de boli transmisibile;
- efectuarea transportului alimentelor cu mijloace de transport şi recipiente care nu asigură protecţia alimentelor împotriva contaminării, precum şi cu mijloace de transport neamenajate şi neechipate corespunzător, conform condiţiilor specifice de păstrare impuse de producător;
- folosirea vaselor şi ustensilelor de bucătărie degradate;
- nemarcarea vizibilă a suprafeţelor de lucru, ustensilelor şi a spaţiilor frigorifice pentru identificarea scopului de folosire pe tipuri de alimente;
- nerespectarea măsurilor prevăzute de normele de igienă privind prepararea, păstrarea, depozitarea, transportul şi servirea produselor alimentare;
- neasigurarea de către angajatori din orice domeniu de activitate, public şi privat, a examinărilor medicale, prin medicii de medicina muncii;
- nerespectarea de către conducătorii unităţilor pentru protecţia, educarea şi instruirea copiilor şi tinerilor, de către conducătorii autorităţilor publice locale, precum şi de către administraţiile taberelor pentru copii şi tineri a normelor de igienă în vigoare specifice fiecărui obiectiv şi a condiţiilor referitoare la circuite funcţionale, cubajul minim de aer, microclimat, iluminat, mobilier, obiecte şi anexe sanitare, întreţinerea curăţeniei şi a altor asemenea cerinţe;
- neaplicarea măsurilor de prevenire şi combatere a insectelor şi rozătoarelor vectoare în unităţi de orice tip de către deţinătorii acestora;
- neasigurarea apei reci şi calde curente în unităţi;
- amenajarea piscinelor şi bazinelor de înot fără respectarea condiţiilor stabilite prin normele de igienă privind amplasarea şi dotarea lor;
- nerespectarea regulilor de igienă individuală în tot timpul programului de lucru de către personalul din sectorul alimentar;
- folosirea ouălor cu coajă fisurată, crăpată, nespălate şi fără a fi dezinfectate, în laboratoarele şi unităţile de alimentaţie publică sau colectivă;
- neefectuarea în unităţile alimentare a operaţiunilor de curăţenie şi dezinfecţie, precum şi neasigurarea dotării şi aprovizionării unităţii alimentare cu utilaje, ustensile şi materiale specifice pentru curăţenie şi dezinfecţie;
- lipsa de supraveghere a respectării măsurilor de igienă şi a modului de utilizare ce trebuie respectate de cei care folosesc bazine de înot, ştranduri şi piscine de către cei care exploatează aceste obiective;
- neîntreţinerea de către proprietar sau administrator în stare de funcţionare şi curăţenie a instalaţiilor interioare de distribuţie a apei potabile şi de evacuare a apelor uzate din unităţile de folosinţă publică;
- utilizarea produselor biocide neavizate sau cu termen de valabilitate expirat;
- neasigurarea funcţionării în permanenţă a spaţiilor frigorifice din unităţile alimentare, neasigurarea controlului şi înregistrării temperaturii în aceste spaţii şi neîntreţinerea lor prin neefectuarea reparaţiilor, reviziilor şi a igienizării;
- depozitarea necorespunzătoare a produselor alimentare şi a ambalajelor în alte spaţii decât cele prevăzute în acest sens;
- neasigurarea întreţinerii construcţiilor băilor publice şi a instalaţiilor aferente acestora şi/sau a stării de curăţenie;

